tartuNLP/wikipedia-smugri-20251201 huggingface dataset:
Von der Leyeni esimene komisjon

Von der Leyeni esimene komisjon oli Euroopa Komisjoni seitsmes koosseis, mis oli ametis alates 1. detsembrist 2019 kuni 30. novembrini 2024. Selle president oli Ursula von der Leyen, kes juhatas 26 volinikust (üks igast liikmesriigist peale Saksamaa, mille esindaja oli president von der Leyen) koosnevat kabinetti ehk volinike kolleegiumi. Ühendkuningriik ei nimetanud volinikku Euroopa Liidust lahkumise plaani ja parlamendivalimiste tõttu. 1. detsembril 2024 astus ametisse Euroopa Komisjoni kaheksas koosseis, mille presidendiks valiti 2024. aasta juulis samuti Ursula von der Leyen ja mida nimetatakse seetõttu von der Leyeni teiseks komisjoniks.
Poliitilised suunised.
Enne ametisseastumist tutvustatud tegevuskavas nimetas Ursula von der Leyen kuut eesmärki:
Euroopa roheline kokkulepe.
Euroopa rohelise kokkuleppe tegevuskava esitles von der Leyeni komisjon 11. detsembril 2019. Tegevuskava abil soovitakse saavutada ELis säästev majandus, muutes kliima- ja keskkonnaprobleemid kõikides poliitikavaldkondades võimalusteks ning ülemineku kõigi jaoks õiglaseks ja kaasavaks.
Inimeste teenistuses olev majandus.
Prioriteetideks on väikeste ja keskmise suurusega ettevõtete toetamine, majandus- ja rahaliidu süvendamine, Euroopa sotsiaalõiguste samba täieulatuslik rakendamine, võrdõiguslikkus ja õiglane maksustamine.
Digiajastule vastav Euroopa.
Eesmärgiks on töötada välja ühised Euroopa standardid 5G-võrkude jaoks, andmete liikumise ja kasutamise tasakaalustamine eraelu puutumatuse, julgeoleku-, turvalisuse- ja eetikanormidega, samuti digiplatvormide, -teenuste ja -toodete vastutust ja ohutust käsitlevate normide kaasajastamine ning digitaalse ühtse turu väljakujundamine.
Euroopaliku eluviisi edendamine.
Õigusriigi kaitsmine, ELi välispiiride tugevdamine, Euroopa varjupaigasüsteemi ajakohastamine, arengukoostöö rände lähteriikidega, Euroopa sisejulgeolek (Euroopa Prokuratuuri volituste suurendamine).
Euroopa positsiooni tugevdamine maailmas.
Vaba ja aus kaubandus, aktiivsem roll koostöös naabrite ja partneritega (terviklik Aafrika-strateegia, liitumisläbirääkimised Põhja-Makedoonia ja Albaaniaga, strateegiline partnerlus Ühendkuningriigiga Brexiti järel), koordineeritud lähenemisviis kogu välistegevusele, alates arenguabist kuni ühise välis-ja julgeolekupoliitikani ja Euroopa kaitse (terviklik lähenemisviis ELi julgeolekule).
Uus hoog Euroopa demokraatiale.
Suurem sõnaõigus Euroopa inimestele, Euroopa Komisjoni ja Euroopa Parlamendi partnerluse tugevdamine, Euroopa Komisjoni esikandidaatide süsteemi täiustamine, suurem läbipaistvus ja rangem kontroll (kõigi ELi institutsioonide jaoks ühise sõltumatu eetikakomitee loomine), demokraatia kaitsmine (parem kaitse välise sekkumise eest, väärinfo edastamise ja internetis vihakõne levitamise vastu võitlemine.)
Ludovic Orban

Ludovic Orban (sündinud 25. mail 1963 Brașovis) on Rumeenia insener ja poliitik, ta on Rahvuslik-Liberaalse Partei liige. Ta oli 4. novembrist 2019 kuni 7. detsembrini 2020 Rumeenia peaminister.
Ta sündis ungarlasest isa ja rumeenlasest ema pojana. 1982. aastal lõpetas ta Andrei Șaguna lütseumi Brașovis ja 1988. aastal Transilvaania Ülikooli Brașovis, kus oli õppinud masinaehituse tehnoloogiat. 1993. aastal lõpetas ta politoloogia erialal riikliku avaliku halduse ja poliituuringute ülikooli ("Școala Națională de Studii Politice și Administrative din București").
Aastatel 2004–2007 oli ta Bukaresti abilinnapea.
5. aprillist 2007 kuni 22. detsembrini 2008 oli ta Rumeenia transpordiminister ning aastatel 2008–2016 Rumeenia parlamendi alamkoja liige.
4. novembril 2019 sai ta Rumeenia peaministriks. 7. detsembril 2020 astus ta seoses oma erakonna oodatust halvema tulemusega parlamendivalimistel ametist tagasi.
Isiklikku.
Tema isa on ungarlane ja ema rumeenlane. Isa kuulus Rumeenia salapolitseisse Securitate. Ta on abielus ja tal on poeg. Tema vend Leonard Orban on endine Euroopa Komisjoni liige.
Ӕ

Ӕ (ӕ) on kirillitsa täht, mis esineb osseedi keeles. Osseedi tähestiku 2. täht.
Tähe võttis osseedi keeles kasutusele Anders Johan Sjögren.
Joniškise vald (Molėtai)

Joniškise vald (leedu keeles "Joniškio seniūnija") on 2. järgu haldusüksus (vald) Leedus Molėtai rajooni territooriumil.
Valla pindala on 130 km². 2011. aasta seisuga elas seal 1251 inimest. Valla keskus on Joniškise alev, kus aastal 2011 oli 258 elanikku. Vallamaja asub aadressil Arino g. 14. Vallavanem on Rimantas Verbaitis.
Lisaks küladele on vallas ka mõned huutorid
Stefan Airapetjan

Stefan Airapetjan (esinejanimega Stefan; sündinud 24. detsembril 1997 Viljandis) on Armeenia juurtega Eesti laulja. 
Hooajal 2010/2011 osales Stefan Eesti Televisiooni laste laulukonkursil "Laulukarussell" ning jõudis finaali. Tema juhendaja ja vokaalpedagoog on aastaid olnud Hedi-Kai Pai. 
Konkursil Eesti Laul osales ta bändiga Vajé esimest korda 2018. aastal ning pälvis lauluga "Laura (Walk with Me)" kolmanda koha. Samuti osales ta lauluvõistlusel Eesti Laul 2019, kus sai lauluga "Without You" kolmanda koha, ning Eesti Laul 2020, kus saavutas 7. koha. 2020. aasta kevadel osales ta TV 3 meelelahutussaates "Maskis laulja", mille võitis. 
Lauluvõistlusel Eesti Laul 2022 saavutas Stefan esikoha lauluga "Hope" ning on seega valitud Eestit esindama 2022. aasta Eurovisiooni lauluvõistlusele Itaalias Torinos. Selle poolfinaalist pääseti edasi finaali, kus saavutati 13. koht. 
2022. aasta lõpus ilmus Stefani debüütalbum "Hope" 
26. jaanuaril 2023 pärjati Stefan Eesti muusikaauhindade jagamisel nelja tiitliga – ta võitis kategooriates "Aasta meesartist", "Aasta popartist", "Aasta laul" ning "Rahva lemmik". 
Eesti popmuusika aastaauhinnagalal Kuldne Plaat sai Stefani "Miraaž" pärjatud "Aasta Raadiohitt 2023" auhinnaga. 
Stefan on teinud koostööd paljude muusikute ja produtsentidega, teiste seas Sven Lõhmus, Karl-Ander Reismann, Vallo Kikas ja Liis Lemsalu. 
Stefan teeb 2018. aastast alates koostööd agentuuriga Moonwalk ja tema mänedžer on Tambet Mumma.
Zbąszyń

Zbąszyń (saksa "Bentschen") on linn Poolas Suur-Poola vojevoodkonnas Nowy Tomyśli maakonnas, Zbąszyńi valla halduskeskus. Zbąszyń asub Poznańist umbes 70 km läänes.
Asula oli olemas juba 12. sajandil, linnaõigused sai enne 1311. aastat. Alates 1338. aastast oli Zbąszyń Poola Kuningriigi koosseisus. 15. sajandil oli linn hussiitliku liikumise keskus. 17. ja 18. sajandil linna tähtsus vähenes. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). Raudteeühenduse Poznańi ja Berliiniga sai Zbąszyń 1870. aastal. 1919. aastal läks Zbąszyń Poola koosseisu tagasi.
Indigo

Indigo (vanakreeka keelest ἰνδικόν "indikón", 'India', 'Indiast pärinev'; arvatava päritolukoha Ida-India järgi) on taimse päritoluga looduslik sügavsinise tooniga küüpvärvaine. Kasutatakse tekstiili, naha jm materjalide värvimiseks ning lasuurvärvina maalikunstis. Üksi või hennaga kombineeritult kasutatakse mõnes piirkonnas keha ja juuste värvimiseks.
Värvainete indeksis kannab naturaalne indigo tähist NB1 (Natural Blue 1) ja sünteetiline PB66 (Pigment Blue 66), küüpvärvainete rühma kuuluvana on ta tähis Vat Blue 1, aine ehituse järgi 75780.
Saamine.
Indigot on toodetud mitmetest suurema või väiksema indigotiinisisaldusega taimedest:
Ajaloost.
Indigo kuulub vanimate ja tuntuimate värvainete hulka ja seda kasutati juba eelajaloolisel ajal tekstiilide värviseks. Indigovärvi ainsaks allikaks olid kaua taimeosad, nagu sinerõika või indigopõõsa lehed.
1865. aastal tegi Adolf von Baeyer rea uurimusi, millega ta töötas välja erinevad indigo sünteesi meetodid ja tegi kindlaks indigovärvaine keemilise ehituse. Oma töö eest värvainete keemia vallas sai ta 1905. aastal Nobeli keemiaauhinna. Indigo kohta tehtud uurimistöö tulemused mängisid olulist rolli orgaanilises keemias ka edaspidi, eriti avastused värvaine värvuse seose kohta aine või tema derivaatide molekuli ehitusega.
Indigo tööstusliku sünteesi väljaarendamisega 19. sajandi lõpul algas rahaliselt ja ajaliselt oluliselt soodsam indigovärvi tootmine võrreldes traditsiooniliste tehnoloogiatega. See suretas välja loodusliku indigo tootmise ja turu. Enamik tänapäeval toodetavast sünteetilisest indigovärvainest läheb sinise teksariide ("denim") tootmiseks.
Nõpode keel

Nõpode keel on Peruus räägitav keel, mis kuulub vitoto keelkonda. Lähemad sugulaskeeled on minika ja murui keel.
Jine keeles on 18 konsonantfoneemi ja 6 vokaalfoneemi.
Inturkė vald

Inturkė vald (leedu keeles "Inturkės seniūnija") on 2. järgu haldusüksus (vald) Leedus Molėtai rajooni territooriumil.
Valla pindala on 129 km². 2011. aasta seisuga elas seal 1337 inimest. Valla keskus on Inturkė küla. Vallamaja asub aadressil Bažnyčios g. 16. Vallavanem on Almutė Navickienė.
Lisaks küladele on vallas ka mõned huutorid
Mindūnai vald

Mindūnai vald (leedu keeles "Mindūnų seniūnija") on 2. järgu haldusüksus (vald) Leedus Molėtai rajooni territooriumil.
Valla pindala on 66 km². 2011. aasta seisuga elas seal 506 inimest. Valla keskus on Mindūnai küla. Vallamaja asub aadressil Muziejaus g. 8. Vallavanem on Virginija Salapėtienė.
Kogu valla territoorium jääb Labanorase regionaalparki.
Lisaks küladele on vallas ka mõned huutorid
Wellington Paulista

Wellington Pereira do Nascimento (enam tuntud kui Wellington Paulista; sündinud 22. aprillil 1984 São Paulos) on Brasiilia jalgpallur, kes mängib ründajana Brasiilia kõrgliigaklubis América Mineiro.
Ta alustas klubikarjääri Clube Atlético Juventuses. Klubikarjääri jooksul on ta mänginud paljudes Brasiilia kõrgliiga klubides, sh Santoses (2006), Botafogos (2007–2008), Cruzeiros (2009–2012), Palmeirases (2011), Criciúmas (2013), Internacionalis (2014), Coritibas (2015), Fluminenses (2015), Ponte Pretas (2016), Chapecoenses (2017–2019), Fortalezas (2019–2021) ja alates 2022. aastast América Mineiros. Neljal hooajal on ta Brasiilia kõrgliigas löönud vähemalt 10 väravat: 2009. ja 2012. aastal Cruzeiro meeskonnas, 2013. aastal Criciúma meeskonnas ning 2019. aastal Fortaleza meeskonnas.
Ainus välisklubi, kus ta on mänginud, on Hispaania esiliigaklubi Deportivo Alavés, mille koosseisu kuulus ta hooajal 2006–2007. 2013. aasta jaanuaris suundus ta Cruzeirost laenule Inglismaa kõrgliig klubisse West Ham United, kuid üheski liigamängus ta klubi meeskonnas platsile ei pääsenud.
Galuonai

Galuonai on järv Leedus Molėtai rajoonis. Järv asub Inturkėst kolm kilomeetrit lääne pool ja jääb Labanorase regionaalparki. Galuonai kuulub Nemunase vesikonda. 
Galuonai sügavaim koht asub selle lõunaosas. Järve idaosas on pikk Gėluotase järveks nimetatav laht, mille pikkus on 3,8 kilomeetrit. See läheb üle väinaks, mis ühendab Galuonaid Vašuokase järvega, millest omakorda algab Išnarai järve suubuv väin; see süsteem on Galuonai väljavooluks.
Kaldad on valdavalt madalad ja soostunud, põhjakallas on kõrgem ja metsane. Järves on kuus saart: Pušinė 1,16 ha, Lipuoka saar 0,69 ha, Kernė saar 0,16 ha, Salelė 0,09 ha ja 2 nimetut saarekest (1,34 ha ning 0,04 ha). Kaldajoone pikkus on 23,5 kilomeetrit. Järve kallastel asuvad Antagaluonė, Miežonysi, Mackonysi, Rutonysi, Liešiškėse ja Maciūniškėse külad, Gėluotase kaldal – Suduikiai, Dūdanosiai, Inturkė ja Pakrovai külad.
Järve nimi on tuleneb tõenäoliselt selle sügavusest, mida tähistab eesliide "gal-".
Cecilia Månsdotter

Cecilia Månsdotter (Eka; sündinud pärast 1475, surnud 1522 katku) oli Rootsi aadlidaam, Rootsi kuningas Gustav I Vasa (1496–1560, Rootsi kuningas al. 1523) ja tolle õe Margarete von Hoya (1497–1536 Reval) ema. 
Cecilia vanemad olid Sigrid Eskilsdotter (Banér) ja Måns Karlsson (Eka). Cecilia ema abiellus hiljem Nils Erikssoniga (Gyllenstierna) ja sellest abielust sündinud tütar, Cecilia poolõde Kristina Nilsdotter, abiellus hiljem Sten Sture Nooremaga. 
Cecilia abiellus Erik Johanssoniga (Vasa, u. 1475–1520 nn Stockholmi veresaun) ja neil oli kaheksa last, kellest poeg Gustav oli hilisem Rootsi kuningas ja tütar Margarete von Hoya suri 1536 Tallinnas ja maeti Tallinna Toomkirikusse peaaltari ette, haua täpne asukoht ei ole enam teada.
Wieleń

Wieleń (saksa "Filehne", Saksamaale kuulunud osa aastatel 1927–1939 "Deutsch Filehne") on linn Poolas Suur-Poola vojevoodkonnas Czarnkówi maakonnas, Wieleńi valla halduskeskus. Linn asub Noteći jõe ääres, Poznańist umbes 75 km loodes.
Asula oli olemas juba 12. sajandil. Linnaõigused sai Wieleń enne 1458. aastat. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). Raudteeühenduse sai Wieleń 1851. aastal.
1920. aasta jaanuarist kuni 1939. aasta septembrini oli Wieleń kaheks jagatud piirilinn. Suurem osa linnast kulus Poolale, väiksem osa Saksamaale.
Kirimale naiste rahvusvaheline meister

Kirimale naiste rahvusvaheline meister (inglise keeles "Correspondence Chess Ladies' International Master"; lühend LIM) on kirimales sportlike saavutuste eest naismaletajatele tulemuspõhiselt antav nimetus.
Nimetuse võttis kasutusele Rahvusvaheline Kirimaleföderatsioon (ICCF) 1972. aastal. Esimesena anti see nimetus samal aastal lõppenud esimeste naiste kirimale maailmameistrivõistluste finaalturniiril (1968–1972) esikoha saanud Olga Rubtsovale (sai ühtlasi kirimale rahvusvahelise meistri nimetuse). 
1970. aastatel sai kirimales naiste rahvusvahelise meistri nimetuse kokku 13 maletajat, sealhulgas 1975. aastal anti nimetus kolmele, 1976. aastal kahele, 1977. aastal viiele ning 1978. ja 1979. aastal ühele kirimaletajale. 
2012. aasta novembri seisuga oli kirimale naiste rahvusvahelise meistri nimetuse saanud kokku 95 maletajat, 2019. aasta oktoobri seisuga 182 maletajat, sealhulgas Eestist kaks maletajat.
Fredy Guarín

Fredy Alejandro Guarín Vásquez (sündinud 30. juunil 1986 Puerto Boyacás) on Colombia jalgpallur, kes mängib Brasiilia kõrgliiga klubis Vasco da Gama. Ta on mitmekülgne mängija, kes võib mängida kesk-, kaitsva või parempoolkaitsjana.
Ta alustas klubikarjääri 2002. aastal Colombia klubis Atlético Huila. Ta on mänginud veel Colombia klubis Envigado, Argentina suurklubis Boca Juniors, Prantsusmaa kõrgliiga klubis Saint-Étienne, Portugali kõrgliiga klubis Porto, Itaalia kõrgliiga klubis Milano Inter ja Hiina kõrgliiga klubis Shanghai Shenhua. Kõige edukamad on olnud Portos veedetud aastad 2008–2012, mil ta tuli kolm korda Portugali meistriks ning võitis hooajal 2010–11 UEFA Euroopa Liiga. Vasco da Gamaga liitus ta 2019. aasta septembris.
Ta kuulus Colombia jalgpallikoondisse aastatel 2006–2015 kokku 57 korda ja lõi neli väravat. Ta kuulus Colombia koondisse 2005. aasta CONCACAF Gold Cupil, 2011. aasta Copa Américal ja 2014. aasta maailmameistrivõistlustel.
Deana Noop

Deana Noop (sündinud 23. jaanuaril 1994) on eesti sisulooja ja juutuuber. 
2017. aastal lõpetas Tartu Ülikooli bakalaureusekraadiga ajakirjanduse ja kommunikatsiooni erialal. Seejärel lõpetas ta Tartu Kutsehariduskeskuse juuksuri erialal.
Deana Noopil on sotsiaalmeedias tegutsenud juba 2017. aasta keskpaigast, kui alustas oma eestikeelse YouTube’i kanaliga deanabanana. 2019. aastal nimetas Baltic Brands Deana Noopi TOP 5 kõige mõjuvõimsama Instagrami kasutaja sekka Eestis.
2018 aasta märtsis võitis ta Eesti Sotsiaalmeedia Auhinnad Playnupp raames läbi rahvahääletuse aasta uustulnuka tiitli.
Tema lapsepõlv möödus Elvas, praegu elab Tartus.
Velje järv

Velje järv on järv Venemaa Petseri rajooni Irboska vallas. 1920–1944 kuulus Petserimaa osana Eestile.
Järve pindala on 1,8 km², keskmine sügavus 1,5 m, suurim sügavus 3,8 m. Järvest voolab läbi Nalitsa oja (Velje oja).
Järvest idas asub Velje küla.
Velje järves leidub haugi, särge, ahvenat, latikat, roosärge, kokre, linaskit, luukaritsat ja teisi kalu.
Verrazzano-Narrowsi sild

Verrazzano-Narrowsi sild (inglise keeles "Verrazzano-Narrows Bridge") on 4176 meetri pikkune ja kahetekiline rippsild, mis ühendab Long Islandi saart üle Narrowsi väina Staten Islandi saarega.
Sild avati 1964. aasta novembris pärast viis aastat kestnud tarindustöid. Selle näol on tegu kaasaegse väravaga New Yorgi sadamasse.
Alates valmimisest kuni 1981. aastani oli see maailma pikim rippsild (sildeava pikkusega 1298 meetrit). Seejärel läks tiitel Humberi sillale Suurbritannias, mille sildeava on 1410 meetrit.
Silla kavandas Ammann &amp; Whitney, mille eesotsas oli Othmar Ammann, kes osales ka George Washingtoni silla ja Bayonne'i silla projekteerimisel.
Sild on nimetatud maadeuurija Giovanni da Verrazzano järgi, kes külastas 1524. aastal New Yorgi lahte.
Peredelkino kalmistu

Peredelkino kalmistu (vene keeles "Переделкинское кладбище") on kalmistu Moskvas Novomoskovski ringkonnas Peredelkino asula lähedal.
Külakalmistuna oli Peredelkino kalmistu olemas juba 17. sajandil. 1935. aastal rajati lähedusse kirjanike asula. 1960. aastatel kujunes Peredelkino kalmistu kirjanike nekropoliks.
Alates 2012. aastast asub Peredelkino kalmistu linnapiiride laiendamise tulemusel Moskva linna territooriumil.
Katteüksus

Katteüksused olid 1928. aastal Kaitseväe organisatsiooni ja koosseisude seadlusega kehtestatud Eesti kaitseväe rahuaegse organisatsiooni üksused jalaväes, suurtükiväes, ratsaväes ja soomusväes. 
Katteüksused olid alati lahinguvõimelised üksused või allüksused, mille ülesanne oli riigi julgestamine kaitsejõudude mobilisatsiooni ajal. Katteüksustes pidid teenima rahuajal ainult noorsõduri kursuse läbiteinud sõdurid.
Katteüksused olid:
Allüksuste, mis polnud rahuajal lahinguvõimelised (kaadriüksused) ülesandeks jäi rahuajal noorsõdurite väljaõpe ja mobilisatsiooni eeltööd. Kaadriüksused olid:
Värvi-indigopõõsas

Värvi-indigopõõsas ("Indigofera tinctoria") on liblikõieliste sugukonda kuuluv troopilises Aasias kasvav põõsas, mis on arvatavasti ajaloos vanim sinise värvaine indigo allikas.
Ajaloost.
Indigopõõsas kasvab Aasias ja mõnes Aafrika osas, kuid tagantjärele on taime algset kodumaad raske kindlaks teha, sest seda on kultiveerinud erinevad kultuurid aastasadu. Värvitaimena on tal väga pikk ajalugu. Nimetuse "indigo" algupära on kreeka "indikon" ja ladina "Indicum", mis mõlemad viitavad värvi algsele päritolule – Indias on indigo olnud väga kaua sinise värvaine allikaks ning Kreeka-Rooma tsivilisatsiooni aegadel oli India suurim indigo tootja ja turustaja. Samas on indigo ka Põhja-Aafrika ja Lähis-Ida kultuurides tuntud juba umbes 6000 aastat (umbes sama kaua nagu henna). Sumerid tundsid indigot ja Babüloonias ja Assüürias kasutati seda peamiselt villase lõnga värvimiseks. Egiptlased oskasid indigoga värvida ka linaseid kangaid – vanimad säilinud värvitud muumiasidemed pärinevad aastast 1580 eKr.
Kirjeldus.
Indigopõõsas on püstine ja tugevalt harunenud põõsas, mis kasvab 1–2 meetri kõrguseks. Ta võib olla olenevalt kasvukoha kliimast üheaastane, kaheaastane või püsik. Uued oksaharud puituvad umbes aastaga. Kasvab troopikas ja subtroopikas kuni 1600 meetri kõrgustel aladel. Kasvab paremini aladel, mil päevane temperatuurivahemik jääb 22–28 °C, kuid võib taluda ka vahemikku 7–32 °C. Vajab päikesepaistelist kasvukohta ja mõõdukalt niisutatud viljakat pinnast ning kaitstust palavate tuulte eest. Võib tungida invasiivsena looduslikesse ökosüsteemidesse.
Indigopõõsa juurtel on sümbiootilised mügarbakterid nagu teistel liblikõielistel ja taime kasvatamist kasutatakse ära analoogiliselt muudele sugukonna liikidele, et rikastada pinnast lämmastikuga.
Liitlehed on helerohelised paaritusulgjad, lehekesed siledaservalised elliptilise kujuga ja tipuogaga. Roosad kuni violetjad õied paiknevad kobaratena oksatippudes.
Kasutamine.
Värvitaimena.
Värvi toodetakse indigopõõsa lehtedest. Lehtedega oksad lõigatakse maha 10–20 cm kaugusel maapinnast, kui taimed on 4–5 kuud vanad, taime õitsemise ajal. Seejärel asetatakse oksad vähemalt 12 tunniks sooja kätte ja vette, ning selle fermenteerumise tulemusel moodustub just tekstiili värvimiseks kasutatav, vees raskesti lahustuv tumesinine sade, mis ongi värvaine indigo.
Lehesaak võib olla 1,6–5,4 tonni hektarilt. Saagikoristus peab olema õigeaegne, vastasel korral hävitaksid vihmad selle mõne tunniga. Aastas on võimalik saada kuni kolm saaki.
Marco Polo oli esimene eurooplane, kes kirjeldas indigopõõsast värvi tootmist. Alates keskajast oli indigo ka maalikunstis sageli kasutatav värvaine.
Ravimtaimena.
Indigopõõsa osi on selle päritolumaades vanadest aegadest kasutatud rahvameditsiinis. Noori võrseid on kasutatud hambaharjadeks.
Helmindimunade koproloogiline loendamine

Helmindimunade koproloogiline loendamine (inglise keeles "Fecal Egg Count", lühend FEC) on laboratoorne uuring, millega tuvastatakse siseparasiitsete helmintide, ümar- ja paelusside munade ja koktsiidide ootsüstide esinemine ja kogus väljaheidetes.
Diagnostika.
Helmindimunade koproloogiline loendamine (HKL) võimaldab kaudselt hinnata organismi siseparasiitide koormust. HKL teostatakse flotatsioonimeetodil ja saadud tulemus väljendatakse helmindimunade arvuna 1 grammis väljaheites (inglise keeles "eggs per gram", lühend EPG). Flotatsioonilahuse erikaal peab ületama koproproovis olevate parasiitide munade ja ootsüstide erikaalu. Peamiselt kasutatakse NaCl küllastatud vesilahust erikaaluga 1,18 või MgSO4 küllastatud vesilahust erikaaluga 1,25.
Resistentsus.
Maailmas on viimaste aastakümnetega kasvanud helmintide resistentsus antihelmintikumide suhtes. Euroopa Liit on andnud soovitused liikmesriikidele, mille kohaselt on HKL peamine diagnostikavahend, millega hinnata organismi parasiitide infestatsiooni koormust. Resistentsuse kasvule on kaasa aidanud antihelmintikumide liigne tarvitamine ja aladoseerimine. Selle vältimiseks on mitmed riigid sh Rootsi, Taani, Madalmaade Kuningriik muutnud antihelmintikumid retseptikohustuslikeks ravimiteks.
Puudused.
"Strongylidae" sugukonna liikide munad on morfoloogiliselt eristamatud, mistõttu ei saa loendamisel eristada perekondi ega liike. Rahvusvaheliselt loetakse 200 helmindimuna 1 grammis koproproovis piirväärtuseks (inglise keeles "cut-off value"). Kui EPG näitaja on alla selle piiri, siis antihelmintikumide manustamine pole soovitatav. "Strongylidae" sugukonna perekondadel on aga erinevad rändemehhanismid, millest mõni on kliiniliselt suurema ohuga, kuid võib jääda väiksema helmintide üldkontsentratsiooni tõttu diagnoosimata. Paelusside ("Anoplocephala spp.") paljunemise eripära tõttu ei sobi HKL paelussi infestatsiooni täpseks diagnoosimiseks, kuna võib anda valenegatiivset tulemust. Paelussi diagnoosimisel eelistatakse polümeraasi ahelreaktsiooni meetodit (PCR).
Joakim Brahe

Joakim Brahe (hukati 1520 Stockholmis) oli Rootsi kuninga Gustav I Vasa õe Margareta abikaasa. 
Joakim Brahe oli Rootsi riiginõuniku Peder Magnusson Brahe ja Öllegård Turesdotteri poeg. Joakim Brahe toetas poliitikas Sture'de suguvõsa ja hukati seetõttu novembris 1520 Stockholmi veresaunas, mil Rootsi kuningaks kroonitud Kristian II laskis hukata 80–90 aadlikku ja vaimulikku, kes pooldasid Sture'de poliitilisi vaateid. 
Joakim Brahe abiellus Gustav I Vasa õe Margaretaga aastal 1516, pulmad korraldas Sten Sture Noorem kuninglikus Stadsholmeni residentsis, abielust sündis neli last: Per Brahe vanem 1520–1590, Brita Joakimsdotter Brahe, Öllegård Joakimsdotter Brahe ja Mauritz Brahe. 
Joakim Brahele kuulus Tärno mõis Nyköpingi lähedal Rootsis.
Halle ringkond

Halle ringkond (saksa "Bezirk Halle") oli Saksa DV ringkond (1. järgu haldusüksus). See moodustati 1952. aastal. 
Halle ringkonna pindala oli 8771 ruutkilomeetrit, elanikke oli 1986. aastal 1 783 987.
Timo Švedko

Timo Švedko (sündinud 8. juunil 1987 Tartus) on eesti vaimulik.
Ta on lõpetanud 2006. aastal Nõo Reaalgümnaasiumi ja 2017. aastal EELK Usuteaduse Instituudi. Ordineeriti 3. novembril 2018 kirikuõpetajaks.
Ta oli 3. novembrist 2018 kuni 31. oktoobrini 2021 Rannu koguduse õpetaja ning on jaanuarist 2020 Tartu Maarja koguduse õpetaja.
Isiklikku.
Tema abikaasa vanavanaema onupoeg Arnold Võsu oli eesti vaimulik.
Gera ringkond

Gera ringkond (saksa "Bezirk Gera") oli Saksa DV ringkond (1. järgu haldusüksus). See moodustati 1952. aastal.
Gera ringkonna pindala oli 4004 ruutkilomeetrit, 1986. aastal oli elanikke 739 856.
Suhli ringkond

Suhli ringkond (saksa "Bezirk Suhl") oli Saksa DV ringkond (1. järgu haldusüksus). See moodustati 1952. aastal.
Suhli ringkonna pindala oli 3856 ruutkilomeetrit, 1986. aastal oli elanikke 549 636.
Erfurdi ringkond

Erfurdi ringkond (saksa "Bezirk Erfurt") oli Saksa DV ringkond (1. järgu haldusüksus). See moodustati 1952. aastal.
Erfurdi ringkonna pindala oli 7349 ruutkilomeetrit, 1986. aastal oli elanikke 1 235 785.
Schwerini ringkond

Schwerini ringkond (saksa "Bezirk Schwerin") oli Saksa DV ringkond (1. järgu haldusüksus). See moodustati 1952. aastal.
Schwerini ringkonna pindala oli 8672 ruutkilomeetrit, 1986. aastal oli elanikke 592 519.
Rostocki ringkond

Rostocki ringkond (saksa "Bezirk Rostock") oli Saksa DV ringkond (1. järgu haldusüksus). See moodustati 1952. aastal.
Rostocki ringkonna pindala oli 7075 ruutkilomeetrit, 1986. aastal oli elanike arv 909 550.
Neubrandenburgi ringkond

Neubrandenburgi ringkond (saksa "Bezirk Neubrandenburg") oli Saksa DV ringkond (1. järgu haldusüksus). See moodustati 1952. aastal.
Neubrandenburgi ringkonna pindala oli 10 948 ruutkilomeetrit, 1986. aastal oli elanike arv 620 057.
Uus-Meremaa suursaadik Eestis

Uus-Meremaa suursaadik Eestis on Uus-Meremaa volitatud suursaadik Eestis. Suursaadik resideerib Varssavis.
Eesti Spordileht (1920–1940)

Eesti Spordileht oli eesti sporditeemaline ajaleht, mis ilmus aastatel 1920–1940. 
Kuni 1921. aasta teise numbrini andis ajalehte välja Eesti Spordiselts Kalev, kuni 1922. aastani Eesti Spordi Liit ja kuni 1940. aastani Eesti Spordi Keskliit.
Juuresikk

Juuresikk ("Lamia textor") on siklaste sugukonda kuuluv mardikas.
Välimus.
Juuresikk on suur (24–32 mm), pruunikasmust, väga jässakas siklane. Tundlad kehast märksa lühemad. Eesselg krobeline, kattetiivad teralise skulptuuriga, tiheda, väga peene karvkattega, mis kohati võib moodustada ebaselged väikesed kollakaspruunid laigud.
Levik ja elupaik.
Juuresikk on levinud Euroopas, Venemaal, Hiinas, Jaapanis, Mongoolias, Põhja-Koreas, Lõuna-Koreas. Eestis levinud lokaalselt, Hiiumaalt ei ole leitud. Sagedasem veekogude läheduses, kus kasvab noori pajusid. Mardikaid leidub mai algusest septembri teise pooleni.
Elutsükkel ja toitumine.
Juuresiku elutsükkel vältab 3-4 aastat. Tõugud noorte pajude ja haabade juurekaeltes ja juurtes. Mardikad toituvad samadel puuliikidel, neid võib leida ka puude läheduses maapinnalt.
Basket

Basket oli 2006–2009 ilmunud Eesti ajakiri, mis keskendus korvpallile. Ajakirja andis viimasena välja Kalev Meedia, tehes selleks koostööd ka Eesti Korvpalliliiduga. Ajakirja peatoimetaja oli Kristo Raudam.
2006–2007 andis ajakirja välja Olliwood OÜ.
Ajakirja eelkäija oli 1989–1995 ilmunud ajakiri Korvpall. Aastast 2009 ilmub ajakiri Basketball.
Rohekas õiesikk

Rohekas õiesikk ("Lepturobosca virens") on siklaste sugukonda kuuluv mardikas.
Välimus.
Rohekas õiesikk on 14–22 mm pikkune. Keha põhivärv rohekashall, ehmeskarvaline. Tundlalülide alused kollased.
Levik ja elupaik.
Rohekas õiesikk on levinud Euroopas, Venemaal, Hiinas, Jaapanis ja Mongoolias. Mitte sage, esineb kohati suurtes okasmetsades. Lend juuli II poolest augusti lõpuni.
Elutsükkel ja toitumine.
Roheka õiesiku elutsükkel vältab vähemalt kolm aastat. Tõugud okaspuude puidus. Mardikad sarikaliste ja angervaksa õitel.
Lama keel

Lama keel on Nigeri-Kongo keelkonna guri keelte hulka kuuluv keel, mida räägivad lamad Togos, Beninis ja Ghanas. 
Kõnelejaid oli 2012. aastal umbes 258 000, neist 198 000 Togos.
Lama keeles on 50 häälikut, neist 17 konsonandid ja 33 vokaali (sealhulgas pikad ja nasaliseeritud vokaalid). Eristatakse 3 tooni.
Mulgi Sõna

Mulgi Sõna on ajaleht, mis ilmub aastast 2018. Ajalehte annab välja Mulgi vallavalitsus. Mulgi Sõna ühendab endised vallaajalehed Lõuna-Mulgimaa ja Karksi Sõna.
The Very Best of Arvo Pärt

"The Very Best Of Arvo Pärt" on Arvo Pärdi silmapaistvamaid teoseid sisaldav album, mis ilmus 2010. Album koosneb kahest CD-st. Albumi andis välja EMI Classics.
Wolfenbütteli kreis

Wolfenbüttel on kreis Saksamaal Alam-Saksi liidumaal. Naaberkreisid on (põhjast ja päripäeva) kreisivaba linn Braunschweig, Helmstedti kreis ja Harzi kreis Saksi-Anhalti liidumaal ning Goslari, Hildesheimi ja Peine kreis. Kreisivaba linn Salzgitter lõikab Wolfenbütteli kreisi edelas kaheks. Kreisi pindala on 722,33 km². 31. detsembril 2017 elas seal 120 437 inimest.
Loodus.
Okeri jõgi siseneb kreisi lõunast, voolab läbi Wolfenbütteli linna (kreisikeskus) ja väljub loodes.
Ajalugu.
Kreis loodi 1832. aastal, kui Braunschweigi hertsogkond jaotati kuueks kreisiks. See jäi muutmatuks 1941. aastani, kui jõustus "Salzgitter-Verordnung" (see asutas Salzgitteri linna) ja kaotas kreisist 20 valda; vastutasuks anti 10 valda toonasest Marienburgi kreisist Wolfenbüttelile. Kui kreisipiire 1974. aastal taas muudeti (haldusreformi osana), anti Wolfenbüttelile osi endisest Braunschweigi kreisist. Lisaks vahetati mitu valda — kõige tuntum Bad Harzburg — Goslari kreisiga.
Linnad ja vallad.
Linnad:
Vabad vallad::
"Samtgemeinden:"
1"Samtgemeinde" keskus; ²linn
Frank ja Wendy

"Frank ja Wendy" on 2005. aasta Eesti animafilm. Filmi režissöörid on Kaspar Jancis, Ülo Pikkov ja Priit Tender. Filmi tootis Eesti Joonisfilm.
Film pälvis Eesti Kultuurkapitali audiovisuaalse kunsti aastapreemia.
Ben Chilwell

Benjamin James Chilwell (sündinud 21. detsembril 1996 Milton Keynesis) on Inglismaa jalgpallur, kes mängib kaitsjana Premier League'i klubis Chelsea ja Inglismaa jalgpallikoondises.
Chilwell liitus 2010. aastal Leicester Cityga. Debüüdi klubi põhimeeskonnas tegi ta 27. oktoobril 2015 liigakarikamängus Hull Cityga. 2015. aasta novembrist 2016. aasta jaanuarini mängis ta laenul esiliiga klubis Huddersfield Town.
2016. aasta juulis sõlmis ta pikaajalise lepingu Leicester Cityga. Premier League'is tegi ta debüüdi 26. detsembril 2016 mängus Evertoni vastu. 18. mail 2017 lõi ta mängus Tottenham Hotspuri vastu oma klubikarjääri esimese värava.
2020. aasta augustis siirdus ta Chelseasse, kellega sõlmis viieaastase lepingu. Üleminekusumma oli 50 miljonit naelsterlingit.
Debüüdi Inglismaa jalgpallikoondises tegi Chilwell 11. septembril 2018 sõprusmängus Šveitsi vastu.
Milrem LCM

Milrem LCM OÜ on Eesti kaitsetööstusettevõte, mille põhiliseks tegevusalaks on elutsükli haldusteenuse pakkumine soomus- ning rivitehnikale.
Ettevõtte suurim klient on Eesti Kaitsevägi, mille soomukeid XA-180 ja XA-188 remondib Milrem LCM.
Lisaks elutsüklihaldusele teeb ettevõte ka projektipõhiseid töid, sealhulgas vee- ja maismaasõidukite ballistilise kaitse tagamine ning mitmesugused eriprojektid, näiteks otsese tagasisidega laskesihtmärkide projekteerimine ja tootmine.
Ettevõtte omanikeks on Soome kaitsetööstusettevõte Patria ning Mootor Grupp.
CTF

Capture the Flag (CTF) on küberkaitsevõistlus, mille teemad hõlmavad süsteemide rünnakut, kaitsmist, steganograafiat, krüptograafiat, küberhügieeni või vähem tuntud ehitusega infosüsteeme. 
Enamik korraldajatest pakub võimalust ennast proovile panna kas kaitse-rünne tüüpi CTFiga või Kuldvillaku tüüpi võistlustega; CTF-e, kus kombineeritakse mõlemat, toimub harva.
Võistlused võivad toimuda nii internetis kui ka reaalelus kokku tulles. Ajaliselt kestavad võistlused paarist tunnist mitme päevani. Etteantud aja jooksul tuleb lahendada ülesanded, kas individuaalse väljakutsena või meeskonnatööna. CTF võistlusi võib kõrvutada sarnaste ettevõtmistega spordis või teadusvaldkondades olümpiaadidega – osalejad tulevad kokku, et selgitada välja parimad.
Tihti on CTFide puhul tegemist väiksemate, valdkonna aktivistide kogukondade korraldatud võistlustega, kuid CTFina korraldatakse ka suurvõistlusi nii Eestis kui mujal maailmas. Enamik tuntud CTF-maailma võistlusi leiab CTFTime'i keskkonnas. Euroopa kõige tuntum kohapeal toimuv CTF on näiteks Euroopa küberturbevõistlus.
Eestis korraldavad CTF-võistlusi näiteks mittetulundusühing CTF Pärnu ja Tallinna Tehnikaülikool KüberOlümpia/KüberNaaskli, KüberPähkli ja KüberNööpnõela projekti raames. Võistluste korraldajad peavad oluliseks küberkaitsest huvituvate noorte kokkutoomist ja oskuste kasutamist headel eesmärkidel, aidates noortel saavutada paremat arusaama tuleviku töövõimalustest IT ja küberkaitse valdkonnas. Leiduvad ka eestikeelsed veebilehed, kus saab hajutada Kuldvillaku-tüüpi CTFide ülesannete lahendamist.
Milrem Robotics

Milrem Robotics on Eesti kaitsetööstusettevõte, mis keskendub mehitamata maismaasõidukite (inglise "unmanned ground vehicle", lühend UGV) tootmisele ja sõjandusrobootika lahendustele.
Milrem Roboticsi peamine toode on THeMIS ("The Tracked Hybrid Modular Infantry System"), mis on modulaarne hübriidajamiga mehitamata maismaasõiduk. Sõiduk on mõeldud lahinguväljal toetama jalaväge transpordivahendina, kaugjuhtimisega relvasüsteemina, lõhkeseadmete avastamise platvormina jms.
2023. aastal omandas ettevõttes enamusosaluse Araabia Ühendemiraatidest pärit EDGE Group PJSC. Teised osanikud on Kuldar Väärsi läbi osaühingu Sinrob, Saksamaa kaitsetööstusettevõte Krauss-Maffei Wegmann ning Eesti erainvestorid ja Milrem Roboticsi töötajad.
Conor Coady

Conor David Coady (sündinud 25. veebruaril 1993 Liverpoolis) on Inglismaa jalgpallur, kes mängib kaitsjana Inglismaa esiliigaklubis Leicester City ja Inglismaa jalgpallikoondises.
Ta alustas klubikarjääri kodulinna klubis Liverpool FC, mille noorteakadeemiaga liitus ta 2005. aastal. Hooajal 2012–13 debüteeris ta klubi põhimeeskonnas. Sama liigahooaja eelviimane mäng Fulhami vastu jäi tema ainsaks Liverpooli särgis tehtud mänguks Premier League'is. Hooajal 2013–14 mängis ta laenul League One'i klubis Sheffield United. 2014. aasta augustis liitus ta esiliiga klubiga Huddersfield Town ja mängis seal ühe hooaja.
2015. aasta juulis sõlmis ta lepingu Wolverhampton Wanderersiga. Hooajal 2017–18 võitis ta klubiga Inglismaa esiliiga, misjärel tõusti kõrgliigasse. 2022. aasta augustis läks ta üheks hooajaks laenule Evertoni.
2023. aasta juulis sõlmis ta kolmeaastase lepingu äsja Inglismaa esiliigasse kukkunud Leicester Cityga. Arvatav üleminekusumma oli 7,5 miljonit naelsterlingit.
2010. aastal tuli ta Inglismaa kuni 17-aastaste koondisega Euroopa omavanuste Euroopa meistriks. 2013. aasta juunioride maailmameistrivõistlustel oli ta Inglismaa koondise kapten. Inglismaa jalgpallikoondises tegi Coady debüüdi 8. septembril 2020 UEFA Rahvuste Liiga mängus Taani vastu. Koondisekarjääri esimese värava lõi ta oma teises koondisemängus sama aasta 8. oktoobril Walesi vastu. Ta kuulus Inglismaa koondisse 2021. aasta Euroopa meistrivõistlustel ja 2022. aasta maailmameistrivõistlustel.
Kükk (jõuharjutus)

Kükk on jõutreeningus kogu keha, peamiselt jalgu treeniv harjutus. Peamised lihased, mida kükk treenib on reie nelipealihased ja tuharad. Sekundaarsed lihased on puusa adduktorid, sääred, tagareied ja selg. Kükk on koos lamades surumise ja jõutõstega üks jõutõstmise ala. Kükk on kõige efektiivsem jalgu treeniv harjutus ja üks efektiivsemaid jõuharjutusi üleüldse.
Tehnika.
Kükki tuleks alustada, sättides kang umbes enda õlgade kõrgusele kükipuuril. Kang tuleb sättida trapetslihastele, vältimaks kokkupuudet selgrooga. Rind peaks olema ette surutud, selg sirge ja tuhar natuke taha sirutatud. Jalgade harkseisu laius sõltub sellest, mis lihaste kasvatamine on peamine eesmärk. Kui jalgade harkseis on lai, siis on harjutuse fookus tuharalihastel, kuid kui harkseis on kitsam, liigub fookus reitele. Sirge selja ja tahasirutatud tuharaga tuleb lasta end põlvest kõveraks ja tagasi sirgeks. See on üks kordus. Rind peab olema ettesurutud ja pinges, aga liikumatu. Terve pöid peab olema paigal ja kannad peavad püsima maas. Põlved tuleb küki ajal kergelt ette suruda. Kükkida tuleb, kuni põlved on liikunud varvastest ettepoole ja reied on maapinnaga paralleelsed. Kükkides mitte nii sügavale, väheneb potentsiaalne lihaskasv. Kükkides aga sügavamale, on oht põlvi kahjustada.
Rekordid.
8. novembril 2011 sooritas Jonas Rantanen tavaküki raskusega 575 kg jõutõstmise võistlustel Helsingis. Maailmarekordiks seda siiski pidada ei saa, sest rahvusvaheliste jõutõstmise nõudmistele see ei vastanud, sest kükk polnud piisavalt sügav.
23. detsembril 2018 sooritas nõuetele vastava küki raskusega 525 kg Vlad Alhazov kasutades tulemust suurendavaid põlvemähiseid.
Märtsis 2019 sooritas Ray Williams nõuetele vastava 490 kg raskuse küki, ilma ühegi tulemust suurendava vahendita. Seda loetakse ametlikuks maailmarekordiks.
Naiste maailmarekordi 310 kg püstitas 5. mail 2011 Olga Gemaletdinova.
Vigastused ja tüüpilised vead.
Kasutades vigast tehnikat, on vigastused kükkides tavalised. Kõige tavalisemad vigastused juhtuvad kas põlvede või seljaga.
Kükkides liiga suure raskusega, on oht, et kang murrab kas üleval olles selja või kükki sooritades jalad. Tagajärjed võivad olla surmavad.
Kükkides liiga sügavale, saavad põlveliigesed kannatada.
Kükkides kaarega alaseljas, saab alaselg kannatada.
Hoides jalgu mitte samal joonel või ebasümmeetriliselt, on oht põlvi kahjustada.
Fritz Zwicky

Fritz Zwicky (14. veebruar 1898 Varna, Bulgaaria vürstiriik – 8. veebruar 1974 Pasadena, California, USA) oli Šveitsi astronoom, tumeaine avastaja.
Ta sündis Varnas šveitslasest Bulgaaria töösturi ja diplomaadi Fridolin Zwicky ning tšehhitar Františka Vrčeki peres. Vanemad saatsid kuueaastase Fritzu 1904. aastal isa päritolumaale Šveitsi. Fritzu noorpõlv möödus saksakeelses Glaruse kantonis vanavanemate kodus. Küpsustunnistuse sai ta Zürichis. Seejärel õppis matemaatikat ja füüsikat konföderatsiooni Zürichi Tehnikakõrgkoolis. Tema diplomitöö juhendaja oli Hermann Weyl, 1922. aastal kaitstud füüsikaalase doktoritöö juhendaja oli Peter Debye, hilisem nobelist. 
1925. aastal kutsus kaks aastat varem Nobeli füüsikaauhinna saanud Robert Andrews Millikan Zwicky enda juurde tööle Pasadenas asuvasse California Tehnoloogiainstituuti. Seal töötas ta esimestel aastatel füüsikateoreetikuna ja hiljem astrofüüsikuna. Astronoomilisi vaatlusi tegi ta Mount Wilsoni ja Palomari observatooriumis. 1942. aastal sai Zwicky California Tehnoloogiainstituudi astronoomiaprofessoriks.
Zwicky, kes emigreerus 1925. aastal USA-sse, elas seal üle 40 aasta, kuid ilma Ameerika kodakondsuseta – ta jäi elu lõpuni Šveitsi kodanikuks.
Teadus.
Zwicky, uurides 1933. aastal galaktikate ruumijaotust ja liikumiskiirusi Berenike Juuste galaktikaparves, näitas, et parve kogumass on palju kordi suurem kui liikmesgalaktikate masside summa ning tegi sellest järelduse, et galaktikaparves peab olema palju mingit tundmatut mittehelenduvat ainet (tumeainet). 1933. aastal ennustas Zwicky koos Walter Baadega neutrontähtede olemasolu, samuti neutrontähtede ja kosmilise kiirguse tekkimise supernoova plahvatuste tagajärjel. Koos Baadega olid nad esimesed, kes 1930. aastate keskel demonstreerisid Bernhard Schmidti leiutatud uut tüüpi suure vaateväljaga teleskoobi tõhusust. 1937. aastal esitas Zwicky gravitatsiooniläätsede hüpoteesi. Aastatel 1961–1968 ilmus Zwicky kuueköiteline kataloog, mis sisaldab 30 000 galaktikat ja 9700 galaktikaparve.
Anjou

Anjou (ladina keeles Andegavia) on Prantsusmaa ajalooline maakond. Maakond jäi Loire'i jõe oru piirkonda. Tänapäevase haldusjaotuse järgi vastaks see maakond umbes Maine-et-Loire'i departemangu piiridele.
Anjou sai krahvkonna õigused 900. aastal. 
1154–1204 kuulus Anjou Inglismaa kuningale.
Amalfi

Amalfi on linn Itaalias Campanias, umbes 30 km Napolist lõunas. Linn asub Salerno lahe rannikul.
Elanike arv on 5149 (2015).
Nii linn kui ka sealne Amalfi rannik on kantud UNESCO maailmapärandi nimekirja.
Benevento

Benevento on linn Itaalias Benevento maakonnas; ühtlasi selle maakonna pealinn. Benevento asub umbes 50 km Napolist kirdes.
Linnas elab umbes 60 000 elanikku.
Linnast läks läbi Appiuse tee. 
Linnas asub Trajani värav (itaalia keeles "Arco di Traiano"), mis ehitati 114. aastal.
Marina Kim

Marina Kim (vene keeles "Марина Евгеньевна Ким"; sündinud 11. augustil 1983 Leningradis) on Venemaa ajakirjanik ja telesaatejuht. Ta isa oli Kabardi-Balkaarias sündinud korealane ja ema Lätis üles kasvanud venelane. Marina õppis Leningradi Riiklikus Ülikoolis ja hiljem Moskva Riiklikus Rahvusvaheliste Suhete Instituudis, mille lõpetas 2005. Alates 2018. aastast juhib telekanalil Pervõi Kanal telesaadet "Suur mäng" (vene keeles Большая игра "Bolšaja igra").
Isiklikku.
Marina Kim ei ole abielus. Tal on kaks tütart, Briana (vene keeles Бриана) ja Darina (vene keeles Дарина). Tema lapsed on sündinud Ameerika Ühendriikides.
Bruno Zumino

Bruno Zumino (28. aprill 1923 Rooma, Itaalia – 21. juuni 2014 Berkeley, California) oli itaalia ja Ameerika Ühendriikide füüsik.
Ta sai 1945. aastal Rooma La Sapienza Ülikoolist doktorikraadi füüsikas. Seejärel siirdus Ameerika Ühendriikidesse, kus ta töötas kuni 1968. aastani New Yorgi Ülikoolis. Aastatel 1968–1981 töötas ta Genfis asuvas CERN-is ja alates 1981. aastast California Ülikoolis Berkeleys, kus oli 1981–1994 füüsikaprofessor. Emeriteerus 1994. aastal.
Zumino uurimisvaldkonnad olid matemaatiline füüsika ja osakestefüüsika. Ta oli 1974. aastal koos Julius Wessiga supersümmeetria hüpoteesi autor. Tema järgi nimetati Wessi-Zumino mudel ja Wessi-Zumino-Witteni mudel. 
Zumino abikaasa oli füüsik Mary Gaillard.
Mihkel Mats

Mihkel Mats oli (26. oktoober 1891 – 12. juuli 1915) pärit Jõõpre vallast Pärnumaalt.
28. märtsist 1913 oli ta registreeritud Peterburi Polütehnilise Instituudi üliõpilasena (nr 3436). Ta astus vabatahtlikult esimesse maailmasõtta ning võeti teenistusse 18. augustil 1914.
Ta langes lahingus 12. Altõrski husaaripolguga 12. juulil 1915, 23-aastaselt. Talle anti Georgi risti 4. järk (nr 259896).
Mihkel Mats oli esimene korporatsiooni Rotalia liige, kes langes sõjas.
Kuna ta oli pärit Audru kihelkonnast, on tema langemine märgitud ära mälestussambal Audru kalmistul.
Bedřich Hrozný

Bedřich Hrozný (6. mai 1879 Lysá nad Labem – 12. detsember 1952 Praha) oli tšehhi keeleteadlane ja assürioloog. Ta dešifreeris hetiidi kirja ja lõi aluse hetiidi keele ja ajaloo uurimisele. Näitas, et hetiidi keel kuulub indoeuroopa keelte hulka, nagu ka teised anatoolia keeled. Maailma esimese hetiidi keele grammatika autor (avaldati 1917. a Viinis).
Valdas vabalt mitut võõrkeelt (sh vene, türgi).
Arkansase maakond

Arkansase maakond ("Arkansas County") on maakond Ameerika Ühendriikides Arkansase osariigis.
Maakonna halduskeskused on Stuttgart ja De Witt.
Ajalugu.
Maakond moodustati 1813. aastal.
Rahvastik.
Elanike arv oli 2010. aasta rahvaloenduse järgi 19 019.
Arvestusliku rahvaarvu muutus (1. juuli seisuga):
Ashley maakond

Ashley maakond ("Ashley County") on maakond Ameerika Ühendriikides Arkansase osariigis.
Maakonna halduskeskus on Hamburg.
Ajalugu.
Maakond moodustati 1848. aastal.
Rahvastik.
Elanike arv oli 2010. aasta rahvaloenduse järgi 21 853.
Arvestusliku rahvaarvu muutus (1. juuli seisuga):
Baxteri maakond

Baxteri maakond ("Baxter County") on maakond Ameerika Ühendriikides Arkansase osariigis.
Maakonna halduskeskus on Mountain Home.
Ajalugu.
Maakond moodustati 1873. aastal.
Rahvastik.
Elanike arv oli 2010. aasta rahvaloenduse järgi 41 513.
Arvestusliku rahvaarvu muutus (1. juuli seisuga):
Bentoni maakond (Arkansas)

Bentoni maakond ("Benton County") on maakond Ameerika Ühendriikides Arkansase osariigis.
Maakonna halduskeskus on Bentonville.
Ajalugu.
Maakond moodustati 1836. aastal.
Rahvastik.
Elanike arv oli 2010. aasta rahvaloenduse järgi 221 339.
Arvestusliku rahvaarvu muutus (1. juuli seisuga):
Boone'i maakond (Arkansas)

Boone'i maakond ("Boone County") on maakond Ameerika Ühendriikides Arkansase osariigis.
Maakonna halduskeskus on Harrison.
Ajalugu.
Maakond moodustati 1869. aastal.
Rahvastik.
Elanike arv oli 2010. aasta rahvaloenduse järgi 36 903.
Arvestusliku rahvaarvu muutus (1. juuli seisuga):
Calhouni maakond (Arkansas)

Calhouni maakond ("Calhoun County") on maakond Ameerika Ühendriikides Arkansase osariigis.
Maakonna halduskeskus on Hampton.
Ajalugu.
Maakond moodustati 1850. aastal.
Rahvastik.
Elanike arv oli 2010. aasta rahvaloenduse järgi 5 368.
Arvestusliku rahvaarvu muutus (1. juuli seisuga):
Carrolli maakond (Arkansas)

Carrolli maakond ("Carroll County") on maakond Ameerika Ühendriikides Arkansase osariigis.
Maakonna halduskeskused on Berryville ja Eureka Springs.
Ajalugu.
Maakond moodustati 1833. aastal.
Rahvastik.
Elanike arv oli 2010. aasta rahvaloenduse järgi 27 446.
Arvestusliku rahvaarvu muutus (1. juuli seisuga):
Chicoti maakond

Chicoti maakond ("Chicot County") on maakond Ameerika Ühendriikides Arkansase osariigis.
Maakonna halduskeskus on Lake Village.
Ajalugu.
Maakond moodustati 1823. aastal.
Rahvastik.
Elanike arv oli 2010. aasta rahvaloenduse järgi 11 800.
Arvestusliku rahvaarvu muutus (1. juuli seisuga):
Clarki maakond (Arkansas)

Clarki maakond ("Clark County") on maakond Ameerika Ühendriikides Arkansase osariigis.
Maakonna halduskeskus on Arkadelphia.
Ajalugu.
Maakond moodustati 1818. aastal.
Rahvastik.
Elanike arv oli 2010. aasta rahvaloenduse järgi 22 995.
Arvestusliku rahvaarvu muutus (1. juuli seisuga):
Clay maakond (Arkansas)

Clay maakond ("Clay County") on maakond Ameerika Ühendriikides Arkansase osariigis.
Maakonna halduskeskused on Piggott ja Corning.
Ajalugu.
Maakond moodustati 1873. aastal.
Rahvastik.
Elanike arv oli 2010. aasta rahvaloenduse järgi 16 083.
Arvestusliku rahvaarvu muutus (1. juuli seisuga):
Clevelandi maakond (Arkansas)

Clevelandi maakond ("Cleveland County") on maakond Ameerika Ühendriikides Arkansase osariigis.
Maakonna halduskeskus on Rison.
Ajalugu.
Maakond moodustati 1873. aastal.
Rahvastik.
Elanike arv oli 2010. aasta rahvaloenduse järgi 8689.
Arvestusliku rahvaarvu muutus (1. juuli seisuga):
Columbia maakond (Arkansas)

Columbia maakond ("Columbia County") on maakond Ameerika Ühendriikides Arkansase osariigis.
Maakonna halduskeskus on Magnolia.
Ajalugu.
Maakond moodustati 1852. aastal.
Rahvastik.
Elanike arv oli 2010. aasta rahvaloenduse järgi 24 552.
Arvestusliku rahvaarvu muutus (1. juuli seisuga):
Conway maakond

Conway maakond ("Conway County") on maakond Ameerika Ühendriikides Arkansase osariigis.
Maakonna halduskeskus on Morrilton.
Ajalugu.
Maakond moodustati 1825. aastal.
Rahvastik.
Elanike arv oli 2010. aasta rahvaloenduse järgi 21 273.
Arvestusliku rahvaarvu muutus (1. juuli seisuga):
Craigheadi maakond

Craigheadi maakond ("Craighead County") on maakond Ameerika Ühendriikides Arkansase osariigis.
Maakonna halduskeskused on Jonesboro ja Lake City.
Ajalugu.
Maakond moodustati 1859. aastal.
Rahvastik.
Elanike arv oli 2010. aasta rahvaloenduse järgi 96 443.
Arvestusliku rahvaarvu muutus (1. juuli seisuga):
Crawfordi maakond (Arkansas)

Crawfordi maakond ("Crawford County") on maakond Ameerika Ühendriikides Arkansase osariigis.
Maakonna halduskeskus on Van Buren.
Ajalugu.
Maakond moodustati 1820. aastal.
Rahvastik.
Elanike arv oli 2010. aasta rahvaloenduse järgi 61 948.
Arvestusliku rahvaarvu muutus (1. juuli seisuga):
Jorge Rodríguez

Jorge Jesús Rodríguez Gómez (sündinud 9. novembril 1965 Barquisimetos) on Venezuela psühhiaater ja poliitik, ta kuulub Venezuela Ühinenud Sotsialistliku Partei ridadesse. Ta oli aastatel 2007–2008 Venezuela asepresident. Ta oli 3. novembrist 2017 kuni 4. septembrini 2020 Venezuela kommunikatsiooniminister.
Ta sündis aastal 1965 Barquisimetos Lara osariigis Venezuelas. Ta õppis arstiteadust Venezuela Keskülikoolis. Pärast seda õppis ta psühhiaatriat Andrés Bello Katoliiklikus Ülikoolis.
Isiklikku.
Tema isa Jorge Antonio Rodríguez (1942–1976) oli Sotsialistliku liiga juht, politsei piinas ta surnuks; õde Delcy Rodríguez on aastast 2018 Venezuela asepresident.
Crossi maakond

Crossi maakond ("Cross County") on maakond Ameerika Ühendriikides Arkansase osariigis.
Maakonna halduskeskus on Wynne.
Ajalugu.
Maakond moodustati 1862. aastal.
Rahvastik.
Elanike arv oli 2010. aasta rahvaloenduse järgi 17 870.
Arvestusliku rahvaarvu muutus (1. juuli seisuga):
Dallase maakond (Arkansas)

Dallase maakond ("Dallas County") on maakond Ameerika Ühendriikides Arkansase osariigis.
Maakonna halduskeskus on Fordyce.
Ajalugu.
Maakond moodustati 1845. aastal.
Rahvastik.
Elanike arv oli 2010. aasta rahvaloenduse järgi 8116.
Arvestusliku rahvaarvu muutus (1. juuli seisuga):
Desha maakond

Desha maakond ("Desha County") on maakond Ameerika Ühendriikides Arkansase osariigis.
Maakonna halduskeskus on Arkansas City.
Ajalugu.
Maakond moodustati 1838. aastal.
Rahvastik.
Elanike arv oli 2010. aasta rahvaloenduse järgi 13 008.
Arvestusliku rahvaarvu muutus (1. juuli seisuga):
Drew' maakond

Drew' maakond ("Drew County") on maakond Ameerika Ühendriikides Arkansase osariigis.
Maakonna halduskeskus on Monticello.
Ajalugu.
Maakond moodustati 1846. aastal.
Rahvastik.
Elanike arv oli 2010. aasta rahvaloenduse järgi 18 509.
Arvestusliku rahvaarvu muutus (1. juuli seisuga):